ഒല്ലൂര് മാലാഖയുടെ തിരുനാള് 23, 24 തീയതികളില് ഒല്ലൂര്: സെന്റ് ആന്റണീസ് ഫൊറോന പള്ളിയിലെ വിശുദ്ധ റപ്പായേല് മാഖലയുടെ 185ാം തിരുനാള് നാളെ മുതല് 25 വരെ ആഘോഷിക്കും. നാളെ രാവിലെ ആറിനും 7.45നും ദിവ്യബലി, നൊവേന. വൈകീട്ട് നാലിനുള്ള ആഘോഷമായ ദിവ്യബലി, മാലാഖയുടെ ദാസിയും ദാസനുമായി വാഴിക്കല് തുടങ്ങിയ തിരുക്കര്മങ്ങള്ക്കു ഫാ. ജോമോന് ഇമ്മട്ടി കാര്മികത്വം വഹിക്കും. വൈകീട്ട് ഏഴിനുള്ള ദിവ്യബലി, ലദീഞ്ഞ്, നൊവേന എന്നിവയ്ക്കു ഫാ. ജിയോ ചിരിയങ്കണ്ടത്ത് കാര്മികത്വം വഹിക്കും. 23ന് രാവിലെ ആറിനും 7.45നും ദിവ്യബലി, ലദീഞ്ഞ്, നൊവേന. പത്തിനുള്ള ആഘോഷമായ ദിവ്യബലി, ലദീഞ്ഞ്, നൊവേന എന്നീ തിരുക്കര്മങ്ങള്ക്കു ഫാ. ജോബ് വടക്കന് കാര്മികത്വം വഹിക്കും. വൈകീട്ട് നാലിനുള്ള പൊന്തിഫിക്കല് ദിവ്യബലി, കൂടുതുറക്കല് ശുശ്രൂഷ എന്നിവയ്ക്ക് അതിരൂപത ആര്ച്ച്ബിഷപ് മാര് ആന്ഡ്രൂസ് താഴത്ത് മുഖ്യകാര്മികത്വം വഹിക്കും. ഫാ. സജില് കണ്ണനായ്ക്കല്, ഫാ. ജിജോ മാളിയേക്കല് എന്നിവര് സഹകാര്മികരാകും. ദിവ്യബലിക്കുശേഷം തിരുസ്വരൂപം എഴുന്നള്ളിപ്പും ഉണ്ടായിരിക്കും. പ്രധാന തിരുനാള്ദിനമായ 24ന് രാവിലെ ആറ്, ഏഴ്, എട്ട്, ഒന്പത് എന്നീ സമയങ്ങളില് ദിവ്യബലി, ലദീഞ്ഞ്, നൊവേന. പത്തിനുള്ള ആഘോഷമായ തിരുനാള് ദിവ്യബലിക്കു ഫാ. ആന്ജോ പുത്തൂര് സിഎംഐ മുഖ്യകാര്മികത്വം വഹിക്കും. ഫാ. ജോളി വടക്കന് തിരുനാള് സന്ദേശം നല്കും. വൈകീട്ട് മൂന്നിന് ആഘോഷമായ ദിവ്യബലിക്ക് ഇടവകയില്നിന്നുള്ള വൈദികര് കാര്മികത്വം വഹിക്കും. തുടര്ന്ന് തിരുസ്വരൂപം എഴുന്നള്ളിക്കും. 25ന് രാവിലെ ആറിനു ദിവ്യബലി, ലദീഞ്ഞ്, നൊവേന. 7.45നുള്ള മരിച്ചവരുടെ റാസ കുര്ബാനയ്ക്കു ഫാ. ബില്ജു വാഴപ്പിള്ളി കാര്മി കത്വം വഹിക്കും. 31നാണ് എട്ടാമിട തിരുനാള്. തിരുനാള് തിരുക്കര്മങ്ങള് പള്ളിയുടെ ഔദ്യോഗിക യൂട്യൂബ് ചാനലില് ലൈവ് സംപ്രേക്ഷണം ഉണ്ടായിരിക്കും.